Ո Ր Ո Շ ՈՒ Մ

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

25.05.2015թ. ք.Երևան

ՀՀ ԱՆ Դատական ակտերի հարկադիր կատարման ծառայության Ավան և Նոր-Նորք բաժնի ավագ հարկադիր կատարող Կարեն Խաչատրյանս ուսումնասիրելով 01.04.2015թ. հարուցված թիվ 01/07-3017/15 կատարողական վարույթի նյութերը

Պ Ա Ր Զ Ե Ց Ի

Երևան քաղաքի Ավան և Նոր Նորք վարչական շրջանների ընդհանուր իրավասության դատարանի կողմից 18.03.2015թ. տրված թիվ ԵԱՆԴ/2130/02/14 կատարողական թերթի համաձայն պետք է «Պողոսյան և Ղազարյան» ՍՊ ընկերությունից հօգուտ «Երևանտրանս» ՓԲ ընկերության բռնագանձել 10.593.100 ՀՀ դրամ՝ որպես երթուղիների սպասարկման ծառայությունների մատուցման դիմաց վճարման ենթակա վճար և դրա վճարման դիմաց հաշվարկված տույժի գումար:

«Պողոսյան և Ղազարյան» ՍՊ ընկերությունից հօգուտ «Երևանտրանս» ՓԲ ընկերության բռնագանձել 211.862 ՀՀ դրամ՝ որպես հայցվորի կողմից նախապես վճարված պետական տուրքի գումար:

Պարտապանից բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան «Պողոսյան և Ղազարյան» ՍՊ ընկերության ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39 հոդվածներով.

Ո Ր Ո Շ Ե Ց Ի

Կասեցնել 01.04.2015թ. հարուցված թիվ 01/07-3017/15 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

Ավագ հարկադիր կատարող Կ.Խաչատրյան